Gothár Péter

Gothár Péter (Pécs, 1947. augusztus 28. –) a Nemzet Művésze címmel kitüntetett, Kossuth- és Balázs Béla-díjas magyar filmrendező, forgatókönyvíró, jelmez- és díszlettervező, professzor emeritus, érdemes művész. 2013-tól a Széchenyi Irodalmi és Művészeti Akadémia tagja. 1981–1986 között Básti Juli színésznő férje volt.

Élete 
Kamaszkorában a fotózás világa ragadta el, napi 36 filmkockát exponált, amiket maga hívott elő, és nagyított.

A Magyar Televíziónál volt rendezőasszisztens 1968–1971 között. 1974-ben végzett a Színház- és Filmművészeti Főiskolán film- és tévérendezői szakon. 1975–1979 között a Magyar Televízió rendezője, 1979–1992 között a kaposvári Csiky Gergely Színház főrendezője, majd 1993-2019 között a budapesti Katona József Színház rendezője volt.

Az 1994-es országgyűlési választáson az SZDSZ listájának a 140–174 közötti helyén szerepelt, ahol olyan tudósok, művészek, sportolók voltak, akik így fejezték ki támogatásukat.

2002 és 2019 között a Színház- és Filmművészeti Egyetemen oktatott tudományos fokozat nélkül, 2007-ben az intézmény tiszteletbeli doktori (DLA) címet adományozott neki. 2007. december 15-től egyetemi tanár, az SZFE későbbi professor emeritusa.

2013-ban egy interjúban a színházról mint művészi szenvedélyéről így nyilatkozott: „Aki csak egyszer megy el színházba, és pechére valami rosszat lát, az nem fog odaszokni, épp ezért (egy) jó színház kell ahhoz, hogy a színházba járás szenvedéllyé tudjon válni. Ahogy mondani szoktuk: ki kell nevelnünk a közönségünket, vagyis (egy) belső igényt kell létrehozni az emberben”

1997-ben a Metropolis folyóirat mint a kortárs magyar mozgóképgyártás meghatározó alakjáról, négy tanulmányt és egy interjút közölt, a rendező filmes és színházi tevékenységét több szempontból is elemezve, átfogó képet adva addigi életművéről. Liszka Tamás például ebben hét mozi- és egy tévéfilmjét vizsgálva úgy fogalmazott, hogy filmrendezőként „stílusát nem a kifejezőeszközök merev használata, hanem a különböző témákat más-más módon megközelítő, kísérletező kedvű alkotói habitus jellemzi”. Rendezett játék- és tévéfilmeket is. Első kisjátékfilmje Ajándék ez a nap címmel Zimre Péter kisregényéből 1979-ben készült.

1981–1986 között Básti Juli színésznővel élt házasságban. Közös fiuk, Márton 1982-ben született.

2019. november 19-én a Katona József Színház a Facebook oldalán nyilatkozatot tett közzé, hogy vezetőségének tudomására jutott egy erkölcsi határokat átlépő viselkedés a színházon belül, amivel kapcsolatban külső szakértők bevonásával belső vizsgálatot rendeltek el, és azonnali hatállyal elbocsátották és kitiltották az érintett személyt. Másnap ugyanazon a csatornán Gothár Péter közleményében bevallotta, hogy ő az, aki egy évvel korábban szexuálisan zaklatta egyik kolléganőjét, akitől bocsánatot kért és kapott. Még aznap etikai vizsgálatot kért önmaga ellen a Színház- és Filmművészeti Egyetemen, ahol két ülés megtartása után – az eljárás végéig az egyetemen történt esetleges etikai vétségről nem érkezett bejelentés – az Etikai Bizottság által megfogalmazott ajánlását elfogadva Upor László rektorhelyettes megszüntette szerződését.

Színházi munkái
A Színházi adattárban regisztrált bemutatóinak száma a 2017. április 26-i lekérdezéskor: szerzőként: 7; rendezőként: 78; díszlettervezőként (d): 55; jelmeztervezőként (j): 7.

Szerzőként
 Diótörő (1984, 1991, 2001–2002)
 Kutyaszív (1989, 1995)

 Rendezőként 

 Díszlettervező 
55 esetben az általa rendezett előadás díszlettervezője is volt.
 Christopher Isherwood, John Van Druten, Joe Masteroff, Fred Ebb, John Kander: Isten veled, Berlin! (1980, veszprémi Petőfi Színház , rendező: Gazdag Gyula)
 Örkény István: Pisti a vérzivatarban (1988, Kaposvári Csiky Gergely Színház, rendező: Babarczy László)

 Filmes munkái 
 Rendezései 
 Játékfilmek 

 Tévéfilmek 

 Egyéb 
Szereplő
 Eldorádó (1989)
 Ébrenjárók (2002)

Producer
 A három nővér (1991)
 Papsajt (2002)
 Vakáció (2006)
 Uszodai tolvaj (2007)

 Díjai 

 Megjegyzések 

 Jegyzetek 

 Források 
 
 
 

 További információk 
 Televíziós Művészek Társasága
 Életrajza az SZFE honlapján
 Tönkrement életek indulója. Rendezőportrék: Gothár Péter (Filmtett)
 Gelencsér Gábor: Káoszkeringő. Gothár Péter filmjei; Novella, Bp., 2006 (Filmesek kiskönyvtára'')
 Féjja Sándor: Filmbeli személyiség 1989/2016

Magyar színházrendezők
Magyar filmrendezők
Magyar forgatókönyvírók
Magyar jelmeztervezők
Magyar díszlettervezők
Magyar egyetemi, főiskolai oktatók
Kossuth-díjasok
Balázs Béla-díjasok
Pécsi rádiósok, televíziósok
1947-ben született személyek
A Nemzet Művésze cím tulajdonosai
Élő személyek
A Széchenyi Irodalmi és Művészeti Akadémia tagjai
Magyar professor emeritusok
A Magyar Köztársaság Érdemes Művésze díjasok